**VIS, dioničko društvo za hotelijerstvo, ugostiteljstvo i turizam**

**Šetalište Apolonija Zanelle 5. 21480 Vis**

Broj: 115/1

Vis, 15. studenoga 2011. godine

OIB 55505367731

tel. 021/711-138

fax. 021/711-450

E-mail: vis@st.t-com.hr

Društvo obavještava da je u Narodnim novinama broj 126 od 09. studenoga 2011. godine objavljen oglas Društva za redovitu godišnju skupštinu za 2010. godinu slijedećeg sadržaja

Na temelju odredbe članka 277. st. 2. i članka 278. st. 1. i 2. Zakona o trgovačkim društvima, Uprava društva saziva

# REDOVITU GLAVNU SKUPŠTINU

**VIS, dioničkog društva za hotelijerstvo, ugostiteljstvo i turizam**, Vis, Šetalište Apolonija Zanelle 5.

Redovita glavna skupština Društva održat će se

**20. prosinca 2011. godine, s početkom u 18,00 sati**

**u Visu u maloj sali hotela TAMARIS**

Za glavnu skupštinu Društva utvrđen je slijedeći

**D N E V N I R E D :**

1. Otvaranje Glavne skupštine Društva, utvrđivanje broja nazočnih i zastupanih dioničara,
2. Utvrđenje godišnjih financijskih izvješća za 2010. godinu, što ih je utvrdila Uprava Društva; izvješće Uprave o stanju Društva, izvješće revizora Društva,
3. Donošenje odluke o pokriću gubitka za poslovnu godinu 2010. godinu,
4. Donošenje odluke o davanju razrješnice Upravi Društva za 2010. godinu,
5. Donošenje odluke o davanju razrješnice Nadzornom odboru Društva za 2010. godinu,
6. Donošenje odluke o opozivu i izboru članova Nadzornog odbora,

7. Donošenje odluke o visini nagrade za članove Nadzornog odbora Društva za 2011. godinu,

8. Donošenje odluke o imenovanju revizora Društva za 2011. godinu.

**Prijedlozi odluka**

Temeljem članka 280 stavak 3. i 278. st. 2. Zakona o trgovačkim društvima, Uprava Društva i dioničar s više od pet posto udjela u temeljnom kapitalu društva predlažu da glavna skupština donose odluke za točke 2., 3., 4. i 5. i 7., a dioničar s više od pet posto udjela u temeljnom kapitalu društva predlaže da glavna skupština društva donese odluke za točke 6. i 8. dnevnog reda, kako slijedi:

**Ad 2.**Utvrđuju se godišnja financijska izvješća za 2010. Godinu, a kako ih je utvrdila Uprava Društva, izvješće uprave o stanju Društva i izvješće revizora za 2010. godinu

**Ad 3.**Gubitak Društva iskazan u financijskim izvješćima za poslovnu godinu 2010. u iznosu od 9.151.196,54 kn (slovima: devet milijuna sto pedeset jedna tisuća sto devedeset šest kuna pedeset četiri lipe) pokriti će se iz poslovanja budućeg razdoblja.

**Ad 4.**Daje se razrješnica Upravi kojom se odobrava njegov rad u 2010. godini.

**Ad 6.**Donosi se odluka o opozivu i izboru članova nadzornog odbora Društva

Na prijedlog većinskog vlasnika - dioničara Validus d.d. opoziva se sa dužnosti člana nadzornog odbora Vladimir Šelebaj-Sellier, iz Zagreba

Za članove nadzornog odbora Društva počevši od dana donošenja ove odluke izabiru se:

* Edi Biočić, odvjetnik, Kralja Držislava 2., Zagreb,
* Zlatan Kuljiš, dipl. oec.,Hrelićka 69., Zagreb i
* Josip Šeremet, dipl.oec., Antuna Stipančića 29., Zagreb.

Mandat novoizabranih članova nadzornog odbora Društva traje dok traje i mandat preostalog člana nadzornog odbora društva, a koji je izabran na skupštini društva održanoj 06. lipnja 2008. godine.

**Ad 7.**Donosi se odluka o nagradi za rad članovima nadzornog odbora u 2011. godini.

**Ad 8.**Imenuje se DTTC d.o.o. Consulting & Revizija, Varaždin, Kapucinski trg 2/I za obavljanje revizije financijskih izvješća Društva za 2011. godinu.

Pozivaju se svi dioničari Društva da sudjeluju u radu redovite sjednice glavne skupštine Društva.

Na skupštini Društva mogu sudjelovati dioničari koji su upisani u knjizi dionica Društva koji u pisanom obliku prijave Društvu namjeru sudjelovanja na skupštini Društva najkasnije 6 dana prije dana njenog održavanja. Ujedno uprava Društva ovim izvješćuje da će se 6 dana prije održavanja skupštine uključivo s danom održavanja skupštine obustaviti upisi u knjizi dionica Društva, a glede zahtjeva za upis u knjigu dionica podnijetih u tom razdoblju, smatrat će se da su podnijeti prvog slijedećeg radnog dana nakon održavanja skupštine.

Materijal za redovitu sjednicu glavne skupštine Društva koji je podloga za donošenje objavljenih prijedloga odluka, dostupni su dioničarima na uvid u uredu Uprave Društva nakon objave poziva svakog radnog dana od 10,00 do 12,00 sati, kao i na internet stranici društva www.hotelsvis.com

Ako na Skupštini Društva ne budu ispunjeni uvjeti u pogledu kvoruma propisani odredbom članka 30. stavak 2. Statuta Društva nova Skupština s istim dnevnim redom održat će se 9. siječnja 2012. u 13,30 sati na istom mjestu.

VIS d. d.